આખરે આ પાણીનો મામલો જિલ્લાનાં વહીવટી વડા જિલ્લા કલેક્ટર વડા ડો.મોડીયાનાં દરબારમાં આજે સોમવારે ગયો હતો. કલેક્ટરની ઉપસ્થિતિમાં યોજાયેલી હાઇ લેવલની મિટીંગમાં વિજલપોર અને નવસારી પાલિકાનાં ઉચ્ચ પદાધિકારીઓ, અધિકારીઓ ઉપરાંત જલાલપોરમાં ધારાસભ્ય આર.સી.પટેલ, નવસારીના ધારાસભ્ય પિયુષ દેસાઇ પણ હાજર રહ્યાં હતા, સુત્રોમાંથી મળતી માહિતી મુજબ બંને પાલિકાઓએ પોતાની દલીલો પેશ કર્યા બાદ જિલ્લા કલેક્ટરે નવસારી નગરપાલિકાને તેને મળતા નહેરના પાણીમાંથી નહેરનું પાણી વિજલપોર પાલિકાને આપવા જણાવ્યું હોવાની જાણકારી મળી છે. જોકે પાણી કઇ રીતે આપવું, કેટલું આપવું, ક્યાંથી આપવું એ બાબત હજું સ્પષ્ટ થઇ નથી. બંને પાલિકા વચ્ચે કરાર થશે, એમાં શરતો મુકાશે, શરતો બંનેને માન્ય હશે કે નહીં તે બાબતો ઉપર નિર્ભર રહેશે.